Eureka (Kalifornia)

Eureka on kaupunki Pohjois-Kaliforniassa Yhdysvalloissa. Se on Humboldtin piirikunnan hallintokeskus. Eureka sijaitsee Route 101 -valtatien varrella 430 kilometriä pohjoiseen San Franciscosta ja 160 kilometriä etelään Oregonin osavaltion rajalta. Vuoden 2010 väestönlaskennassa Eurekan kaupungin asukasluku oli 27 191 ja laajemman suur-Eurekan alueen 45 034.Section 5 Population and Economic Growth , General Plan, City of Eureka.About Eureka , Greater Eureka Chamber of Commerce

Eureka on Yhdysvaltain länsirannikon suurin kaupunki San Franciscon ja Portlandin välilläHeidi Walters: Eureka Has a New Boss, North Coast Journal 17.1.2013, viitattu 22.7.2013 ja läntisin yli 25 000 asukkaan kaupunki 48 osavaltion manner-Yhdysvalloissa.General Plan , City of Eureka, California 23.2.1999, sivu 30. Viitattu 9.12.2011.Eureka (city), California , State & County QuickFacts, 10.1.2013. Eurekassa on suurin syväsatama San Franciscon ja Coos Bayn välillä. 

Historiaa
Eureka sijaitsee Humboldtinlahdella. Alueen alkuperäisasukkaat olivat wiyot-kieltä puhuneita intiaaneja, jotka asuttivat aluetta tuhansia vuosia ennen eurooppalaisten tuloa. Kieltä ei enää puhu kukaan, mutta toista alkuperäiskieltä yurokia yritetään Eurekan alueella estää katoamasta.Lee Romney: Revival of nearly extinct Yurok language is a success story, Los Angeles Times 6.2.2013. Viitattu 7.2.2013.

Punapuualueen rannikolla sijaitseva Eureka kehittyi puutavarakaupan vapaavarastona ja auttoi näin alueen satoja sahalaitoksia saamaan tuotteensa maailmanmarkkinoille. Kaupungissa on monia viktoriaanisen tyylin puutaloja, erityisesti hyvin säilyneessä 1800-luvun vanhassa keskustassa. Toinen viktoriaanisen tyylin mukaisena säilynyt kaupunki on lähellä sijaitseva Ferndale.Eureka: An Architectural View , Eureka Heritage Society 1987, sivu 267. .  

Kalifornian länsirannikkoa purjehtineilta eurooppalaisilta löytöretkeilijöiltä kesti satoja vuosia löytää Humboldtinlahden kapea suuaukko. Sen ja nykyisen Eurekan seudun löysi maata pitkin edennyt tutkimusretkikunta vasta vuonna 1849.George Davidson: The discovery of Humboldt Bay, California, Geographical Society of the Pacific 1891, sivu 16, viitattu 9.12.2012. Eurekan siirtokunta perustettiin 13. toukokuuta 1850.Owen Cochran Coy: The Humboldt Bay Region 1850–1875, s. 346. California State Historical Association, 1929.

Kalifornian kultaryntäyksen aikoihin kullanetsijöitä tuli meritse vasta löydetylle Humboldtinlahdelle. Kaupunki onkin saanut nimensä kreikan kielen sanasta heureka ’minä löysin sen’. ”Eureka!” on myös Kalifornian osavaltion virallinen tunnuslause.

Vuonna 1860 eurooppalaiset uudisasukkaat taltuttivat aluetta puolustaneet intiaanit suuressa Wiyotien verilöylyssä. Kullanetsinnän osoittauduttua huonosti kannattavaksi monet kullan perässä alueelle tulleista siirtyivät puutavarakauppaan, josta tulikin Eurekan alueen pääelinkeino. Jo vuonna 1854, vain neljä vuotta siirtokunnan perustamisen jälkeen, alueella tiedetään toimineen jo vajaa kymmenen sahalaitosta, ja vuotta myöhemmin laskettiin 140 puutavarakuunarin purjehtineen edestakaisin Humboldtinlahdella kuljettaen sahatavaraa muihin nouseviin länsirannikon kaupunkeihin.

Kaadetut valtavat punapuurungot kuljetettiin kapeita, siirrettäviä rautateitä pitkin sahoille tai suoraan Eurekan satamaan. Vuonna 1914 valmistunut Northwestern Pacific -rautatie laajensi Eurekan alueen puutavaran markkinoita San Franciscoon ja sisämaan kaupunkeihin. Rautatie myös toi yhä enemmän työvoimaa ja asukkaita kasvavaan Eurekaan muualta Kaliforniasta.

Puutavaran ohella lohesta tuli toinen Eurekan alueen pääelinkeinoista. Kalasäilyketehtaita nousi Eurekan telakka-alueelle, ja lohen lisäksi saaliiksi saatiin tonnikalaa ja katkarapua. Eurekassa aloitettiin 1800-luvulla myös ostereiden viljely ja laivanrakennus. 


Toisen maailmansodan jälkeen sekä puutavarabisnes että kalastus alkoivat hiipua ja korvautua muilla elinkeinoilla.

Lähteet

Aiheesta muualla

Kaupungin virallinen sivusto
 Eureka Art and Culture Commission
 Eureka Heritage Society

Luokka:Kalifornian kaupungit